היער הלאומי שישה נהרות

היער הלאומי שישה נהרות (באנגלית: Six Rivers National Forest) הוא יער לאומי של ארצות הברית השוכן בפינה הצפון-מערבית של קליפורניה. הוא הוקם ב-3 ביוני 1947 על ידי נשיא ארצות הברית הארי טרומן מחלקים של היערות הלאומיים היער הלאומי קלאמת, סיסקיו וטריניטי. שטחו 3,875 קילומטרים רבועים, והוא מכיל מגוון מערכות אקולוגיות ו-550 קילומטרים רבועים של יער ראשוני. הוא שוכן בחלקים של ארבעה ממחוזות קליפורניה, והם: בסדר יורד של שטח היער דל נורטה, המבולדט, טריניטי, וסיסקיו. היער נקרא על שם הנהרות איל , ואן דוזן , קלאמת, טריניטי, מד וסמית, העוברים דרך היער או בגבולותיו. ביער יש 589 קילומטרים של נהרות פראיים ונופיים, שישה אזורים בוטניים מובחנים ואזורים לשימוש ציבורי למחנאות, טיולים רגליים ודיג. החלק הצפוני ביותר של היער ידוע כ"אזור הנופש הלאומי של הנהר סמית" (Smith River National Recreation Area). מטה היער ממוקם בוואיריקה בקליפורניה. ישנם משרדים מחוזיים של שומרי יערות מקומיים הממוקמים בברידג'וויל , גאסקט , אורלינס, ווילו קריק . היערות הראשוניים שבו כוללים את תת-המין החופי של אשוח דאגלס (Pseudotsuga menziesii var. menziesii), מין האלון Notholithocarpus המכונה באנגלית Tanoak, קטלב קליפורני ואשוח לבן. אזורי טבע בראשיתי בתוך היער הלאומי שישה נהרות יש חמישה אזורי טבע בראשיתי מוכרים רשמית שהם חלק מהמערכת הלאומית לשימור אזורי טבע בראשיתי, שניים מתוכם משתרעים בעיקר ביערות לאומיים שכנים או לתוך שטח המנוהל על ידי לשכת ניהול הקרקעות של ארצות הברית: "אזור הטבע הבראשיתי הר לאסיק" (Mount Lassic Wilderness) "אזור הטבע הבראשיתי נורת פורק" (North Fork Wilderness) אזור הטבע הבראשיתי סיסקיו (בשותפות עם היער הלאומי קלאמת) אזור הטבע הבראשיתי האלפים של טריניטי (בעיקר ביערות הלאומיים טריניטי , שסטה, קלאמת ושטח המנוהל על ידי לשכת ניהול הקרקעות של ארצות הברית) אזור הטבע הבראשיתי יולה-בולי איל (בעיקר ביער הלאומי מנדוסינו , וחלקית ביער הלאומי טריניטי או שטח המנוהל על ידי לשכת ניהול הקרקעות של ארצות הברית) קישורים חיצוניים אתר האינטרנט הרשמי של היער הלאומי שישה נהרות (באנגלית) הערות שוליים